Imagini terifiante cu o tornadă în Lincoln, Nebraska, filmate cu camera de bord a unei mașini au făcut înconjurul lumii. În câteva secunde o clădire a fost făcută una cu pământul, potrivit The Guardian.
Statul a fost lovit de peste o duzină de tornade care au distrus sute de case și afaceri, potrivit Serviciului Național de Meteorologie. Clădirea din videoclip, care a aparținut Garner Industries, a fost lovită de o tornadă cu viteze ale vântului cu peste 250 de kilometri pe oră.
Bucăți din clădire au fost risipite peste tot. Numai o minune a făcut ca toți cei aflați în interior să supraviețuiască. Tornada a lovit orașul din Nebraska la finalul lunii trecute, însă abia acum au fost recuperate și difuzate aceste imagini. Între timp, o altă tornadă a provocat moartea unui om și pagube importante în statul Oklahoma.